Acțiune introdusă la 30 iunie 2014 – Mayer/EFSA
(Cauza T-493/14)
Limba de procedură: germana
Părțile
Reclamantă: Ingrid Alice Mayer (Ellwangen, Germania) (reprezentant: T. Mayer, avocat)
Pârâtă: Autoritatea Europeană pentru Siguranța Alimentară (EFSA)
Concluziile
Reclamanta solicită Tribunalului:
prelungirea detașării sale până la 30 iunie 2015;
constatarea nelegalității încetării contractului de detașare, mai precis, a deciziei EFSA intitulată „încetarea detașării” din 16 aprilie 2014;
obligarea pârâtei să se abțină de la efectuarea unei noi proceduri de selecție a unui „observer” din rândul experților naționali detașați în cadrul comitetului pentru personal;
constatarea nelegalității excluderii sale pe o perioadă de șase luni din activitatea în cadrul comitetului pentru personal;
obligarea pârâtei să îi acorde acces la întreaga corespondență electronică dintre directoarea EFSA și un organism de drept privat care activează în sectorul alimentar;
cu titlu subsidiar, acordarea accesului la aceste documente unui terț care va fi desemnat de Tribunal, pentru a examina dacă există un eventual conflict de interese;
obligarea pârâtei la plata cheltuielilor de judecată.
Motivele și principalele argumente
În susținerea acțiunii, reclamanta invocă următoarele motive.
Reclamanta susține că dreptul la prelungirea detașării în funcția de expert național detașat ar decurge din principiul general al egalității, din Carta drepturilor fundamentale a Uniunii Europene, din interdicția arbitrariului și din articolul 2 TUE.În această privință, reclamanta susține că neprelungirea detașării s-ar întemeia pe o decizie de selecție eronată sau pe lipsa unei decizii de selecție. În plus, reclamanta susține că excluderea sa din comitetul pentru personal ar fi nelegală, deoarece nu ar fi motivată, ea nu ar fi fost audiată și nu ar exista nicio decizie scrisă. Totodată, reclamanta invocă dreptul de acces la anumite mesaje electronice în temeiul articolului 2 din Regulamentul nr. 1049/2001 . În această privință, susține că mesajele electronice transmise în cadrul serviciului nu s-ar afla sub incidența protecției datelor personale.
____________
____________
1 Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European,